**Վիկտորյա** **Գաբոր** (լեհ.՝ Wiktoria Gabor, հուլիսի 10, 2007(2007-07-10), Համբուրգ, Գերմանիա), լեհ երգչուհի։ Հայտնի է որպես Վիկի Գաբոր։ Վիկտորյան իր կարիերան սկսել է 2019 թվականին։ Մասնակցել է «Լեհաստանի ձայնը» մանկական երգի մրցույթին և հայտնվել եզրափակիչ փուլում։ Ճանաչվել է մանկական եվրատեսիլ 2019 երգի մրցույթի հաղթող, որտեղ ներկայացել է «*Superhero*» երգով։ Նա երկրորդ լեհ մասնակիցն է, որ հաղթել է մրցույթում։ Առաջին անգամ Լեհաստանը հաղթել է մրցույթում երկու անգամ անընդմեջ։

Կենսագրություն
--------------

Վիկտորյա Գաբորը ծնվել է Գերմանիայի Համբուրգ քաղաքում։ Աղջկա ծնվելուց հետո ընտանիքը վերադառնում է Լեհաստան, իսկ ավելի ուշ՝ տեղափոխվում Միացյալ Թագավորություն։ Վիկտորյան 7 տարեկան էր, երբ ընտանիքը վերջնականապես տեղափոխվում է Կրակով։ Գաբորն ունի մեծ քույր՝ Մելիսան։ Վերջինս երգահան է։

Կարիերա
-------

### 2019–ներկա։ Լեհաստանի ձայնը մանկական երգի մրցույթ, մանկական եվրատեսիլ երգի մրցույթ

2018 թվականի վերջին Գաբորը մասնակցել է «Լեհաստանի ձայնը» մանկական երգի մրցույթի երկրորդ սեզոնի լսումներին։ Նա միացել է *Tomson & Baron* թիմին և ի վերջո հասնել մինչև եզրափակիչ փուլ։ Հենց այս ժամանակ էլ լույս է տեսել իր առաջին դեբյուտային սինգլը՝ «Time»-ը։

Լեհաստանի ձայնը երգի մրցույթից հետո Գաբորը մասնակցել է Լեհաստանում կայացող *Sopot International Song Festival*-ին և ներկայանում «Time» երգով։ Դրանից հետո նա ընտրվել է մրցելու *Szansa na sukces* կոչվող մրցույթում, որն անցկացվել է «մանկական եվրատեսիլ 2019» մրցույթի լեհ ներկայացուցիչին ընտրելու նպատակով։ Զբաղեցնելով բարձր հորիզոնականներ՝ Գաբորը ճանաչվել է մրցույթի հաղթող իր *Superhero* երգով։ 2019 թվականի նոյեմբերի 24-ին Լեհաստանի Գլիվիցե քաղաքում անցկացվել է մանկական ևրատեսիլ 2019 երգի մրցույթը։ Գաբորը ելույթ է ունեցել 11 համարի ներքո և ճանաչվել է հաղթող՝ զբաղեցնելով երկրորդ տեղը ժյուրիի քվեարկության համափայն և ամենաբարձրը՝ հեռուստադիտողների և երկրպագուների առցանց քվեարկությամբ։ Սա Լեհաստանի համար երկրորդ հաղթանակն էր մանկական եվրատեսիլ երգի մրցույթում, որով Լեհաստանը դարձավ երկու անգամ անընդմեջ հաղթանակ տանող առաջին երկիրը։

Տես նաև
-------

* Մանկական Եվրատեսիլ երգի մրցույթի հաղթողներ
* Մանկական Եվրատեսիլ 2019 երգի մրցույթ

Ծանոթագրություններ
------------------

1. 1 2  Dereszyński Tomasz (2019-05-01)։ «Szansa na sukces: Wiktoria Gabor wygrała drugi odcinek programu. Finalistka Voice Kids Poland zaśpiewała „You May Be In Love"»։ *polskatimes.pl* (Polish)
2. ↑  «Viki Gabor z Nowej Huty – finalistka „The Voice Kids 2"»։ *gazetakrakowska.pl* (Polish)։ Gazeta Krakowska։ 2019-03-10
3. ↑  Królak Sergiusz (2019-09-29)։ «Eurowizja Junior 2019: Polska wybrała reprezentantkę! Viki Gabor zaśpiewa w Gliwicach!»։ *eurowizja.org* (Polish)։ OGAE Polska
4. ↑  Grabska =Paulina (2019-04-15)։ «Rewelacyjny „Time" Viki Gabor w trzech remiksach»։ *media.universalmusic.pl* (Polish)
5. ↑  «Top of the Top Sopot Festival 2019, dzień 4. Roksana Węgiel laureatką Young Choice Awards! Na scenie m.in. gwiazdy „The Voice Kids"!»։ *telemagazyn.pl* (Polish)։ 2019-08-17
6. ↑  Prętnicka Beata (2019-09-15)։ «Viki Gabor zwyciężczynią drugiego odcinka „Szansy na sukces"!»։ *eurowizja.org* (Polish)։ OGAE Polska
7. ↑  Kurdupski Michał (2019-09-29)։ «Wiktoria Gabor reprezentantką Polski na Eurowizję Junior 2019»։ *wirtualnemedia.pl* (Polish)։ Wirtualne Media
8. ↑  Herbert Emily (նոյեմբերի 24, 2019)։ «Poland: Viki Gabor wins Junior Eurovision 2019»։ Eurovoix
9. ↑  Muldoon Padraig (նոյեմբերի 24, 2019)։ «Junior Eurovision 2019 results: Poland’s Viki Gabor is the winner with "Superhero"»։ Wiwibloggs
10. ↑  «Viki Gabor wins Junior Eurovision 2019 for Poland!»։ EBU։ նոյեմբերի 24, 2019